
Број: 05-96-87/2023
Датум: 28.12.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „10. ЈУН“ д.о.о. Зворник, за издавање еколошке дозволе за постројење за сепарацију шљунковитог материјала са командном салом и трафо станицом, које се налази у насељу Челопек бб, град Зворник, од 10.11.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „10. ЈУН“ д.о.о. Зворник, ЕКОЛОШКА ДОЗВОЛА за постројење за сепарацију шљунковитог материјала са командном салом и трафо станицом, које се налази у насељу Челопек бб, град Зворник, на грађевинским парцелама означеним као к.п. број: 839, 840/1, 840/2, 848/1, 848/3 К.О. Челопек. 
2. Опис активности и постројења за које се издаје еколошка дозвола:
Предметни објекат смјештен је западно у односу на магистрални пут М19, и источно од границе са Србијом. Приступ парцели остварује је преко локалног пута. Капацитет шљункаре је 50 m3/h док је снага трафостанице је 10/0,4 kV.

Еколошка дозвола се издаје за сљедеће објекте:

· Постројење за сепарацију шљунка
· Објекат командне сале
· Трансформаторска станица 10/04 kV и  DV 10 kV

3. Инвеститор „10. ЈУН“ д.о.о. Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „10. ЈУН“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Адекватном организацијом рада спречити стварање гужве и застоја. 

· Користити технички исправну опрему, радне и помоћне машине, вршити редовна периодична испитивања од стране овлаштене институције.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Заштиту од повећаног утицаја буке која настаје у процесу рада вршити употребом машина које не емитују повећан ниво буке, вршити звучну изолацију извора буке или објеката.
· Сва уграђена технолошко-машинска опрема и инсталације морају одговарати важећим стандардима и нормама квалитета,  што се потврђује потребним атестима и употребним дозволама за све машине које су инсталисане. 
· Периодично вршити квалитативни мониторинг основних полутаната загађења ваздуха. Мјерење вршити у непосредној близини објекта. 
· Ниво буке који се емитује у вањску средину, треба да задовољи параметре прописане у Правилнику о граничним вриједностима интензитета буке („Службени гласник Републике Српске", број: 2/23). 
· Правно лице које је власник, односно корисник извора буке дужно је да пре стављања извора буке у употребу обезбједи прво мјерење буке на локацији, прибави извјештај о мјерењу буке овлашћене стручне организације, сноси трошкове тих мјерења и по потреби спроведе мјере звучне заштите у складу са Законом. 

· Вршити редован преглед и испитивања исправности уређаја, машина и опреме и вршити одржавање истих према упутству произвођача. 
· Уређаји, опрема и машине који емитују буку морају бити атестирани и тако конструисани или изоловани да у спољну средину не емитују буку. 
· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса. Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Периодично вршити контролу квалитета воде из сабирно – муљне јаме.
· На локацији обезбједити преносне WC кабине које је потребно празнити по потреби од стране за то овлаштене службе са којом ће Инвеститор склопити уговор. 

· Инвеститор је у обавези да постави хоризонталне и вертикалне одводе - олуке на објекат и да око објекта изради канале за одвод атмосферских вода и вода са манипулативних површина. 

· Водоснабдијевање сепарације омогућено је помоћу плутајуће пумпе. 

· Воду из технолошког процеса сакупљати у сабирну - муљну јаму, која треба да има преливни зид за одлијевање воде. 

· Воду употребљена у технолошком процесу рада сита и дехидратора обавезно прикупљати у посебни канал. 

· Муљ и пијесак, који након таложења остаје у каналу са коморама повремено чисти машински и одвози на одређену депонију, или користити у пољопривредне сврхе.

· Чисту воду након одмуљивања пумпом враћати у резервар у погону сепарације, чиме се остварује кружни циклус воде.
· Редовно чистити и одржавати у функционалном стању све елементе канализационог система који прикупљају отпадне воде.

· Уколико експлоатацијом и функционисањем предметног објекта, дође до промјене природног режима вода, а то проузрокује штете било каквог карактера, инвеститор је обавезан да узроке штете отклони, а штету надокнади

· Уколико се на локацији задржавају машине и механизација, исте складиштити на бетонираној површини.
· Вршити редовну контролу механизације у циљу спрјечавања цурења уља из машина.

· Све отпадне воде треба третирати наначин да се не угрози квалитет подземних, површинских вода и земљишта.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и сл. супстанци. 

· Употребљени адсорбенс и друге загађене материје збринути као опасни отпад.
· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Муљ који се више не може користити у производном процесу машински вадити и користити у пољопривредне сврхе или трајно одлагати.
· За чврсти комунални отпад обезбиједити контејнере и канте које ће се редовно празнити у сарадњи са локалном комуналном организацијом.
· За привремено збрињавање отпадног уља и масти користити водонепропусне металне бачве до коначног збрињавања. 

· Проводити континуирано и контролисано збрињавање неопасног отпада на прописан начин, односно обезбједити одговарајућу пластичну посуду за наведену врсту отпада, а коначно збрињавање треба да врши предузеће овлаштено за прикупљање и транспорт ове врсте отпада. 

· Контејнери и посуде за складиштење опасног отпада морају бити намјенски, са јасно означеном врстом отпадом и нивоом опасности отпада ("опасно по животну средину"). 

· Сав опасан отпад привремено складиштити у уређеном простору на локацији, заштићеном од атмосфералија и механичких утицаја, као што су ограђене надстрешнице и сл. просторије са ограничењем приступа неовлаштеним лицима. 

· Опасни отпад отпремати по настајању количине рентабилне за отпрему, а складиштење на локацији не смије бити дуже од 12 мјесеци, од момента настанка.
· Уредити простор за смјештај посуда за одлагање чврстог отпада (спријечити расипање, растур отпада). 

· Обезбједити одговарајуће количине адсорбенса - средства за сухо чишћење тла и радних површина, истим дјеловати у случају просипања уља, мазива, горива и др. супстанци.
· Евентуално загађено тло, механички одстранити и одлагати у контејнер за опасан отпад. 

· Строго је забрањено мијешање опасног и неопасног отпада.
· Контејнере држати на чврстој бетонској подлози, приступачној за прилаз возила комуналне службе.
· Отпад настао упијањем разних уља и масти посебно одлагати и третирати као опасан до момента преузимања од стране фирме овлаштене за управљање опасним отпадом.
· Збрињавати остатке хране на прописан начин да би се спријечило окупљање птица, глодара и других животиња.
· Водити мјесечну и годишњу евиденцију о количинама насталог отпада.
· Одговорно лице дужно је да се придржава мјера Плана управљања отпадом у складу са Законом о управљању отпадом. 

· Проводити мјере и активности из Плана управљања отпадом, успоставити вођење евиденције о контроли и чишћењу сливних канала и третману отпада по врстама.

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити током рада пословног објекта
	Шифра
	Назив отпада

	01 
	ОТПАДИ КОЈИ НАСТАЈУ У ИСТРАЖИВАЊИМА, ИСКОПАВАЊИМА ИЗ РУДНИКА ИЛИ КАМЕНОЛОМА И ФИЗИЧКОМ И ХЕМИЈСКОМ ТРЕТМАНУ МИНЕРАЛНИХ СИРОВИНА 

	01 01 
	Отпад од ископавања минералних сировина 

	01 01 02 
	Отпад од ископавања  неметаличних минералних сировина

	01 04 
	Отпад из физичке и хемијске обраде неметаличних минералних сировина

	01 04 08 
	Отпадни шљунак и дробљени камен другачији од наведених у 01 04 07 

	01 04 09 
	Отпадни пијесак и глине 

	01 04 12 
	Остаци и други отпади од прања и чишћења минералних сировина другачији од оних наведених у 01 04 07 i 01 04 11 

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19)

	13 02 
	Отпадна моторна уља, уља за мјењаче и подмазивање 

	13 02 06 *
	Синтетичка моторна уља, уља за мјењаче и подмазивање

	13 02
	Отпадна моторна уља, уља за мјењаче и подмазиваче 

	13 02 06*
	Синтетичка моторна уља, уља за мјењаче и подмазивање

	13 03 
	Отпадна уља за изолацију и пренос топлоте

	13 03 01* 
	уља за изолацију и пренос топлоте којаа садрже PCB 

	13 03 06* 
	Минерална хлорована уља за изолацију и пренос топлоте другачија од оних наведених у 13 03 01 

	13 07 01*
	Отпад од течних горива-погонско гориво и дизел

	13 07 03* 
	бензин

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТРЕРСКИ  МАТЕРИЈАЛИ И ЗАШТИТНЕ  ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 04 
	метална амбалажа

	15 01 10*
	Амбалажа која садржи остатке опасних материја или је контаминирана опасним материјама 

	15 02
	Апсорбенси, филтерски материјали, материјали за упијање и заштитна одјећа 

	15 02 02*
	Апсорбенси, филтерски материјали (укључујући филтере за уље који нису на други начин спецификовани), материјали за упијање и заштитна одјећа онееишћена опасним материјама 

	16
	ОТПАДИ КОЈИ НИСУ ДРУГАĈИЈЕ СПЕЦИФИКОВАНИ У КАТАЛОГУ

	16 01 03 
	Отпадне гуме 

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 01 99 
	Отпади који нису другачије спецификовани

	20 03
	Остали општински отпад 

	20 03 01
	Мијешани комунални отпад

	20 03 99 
	Комунални отпади који нису другачије спецификовани


  Напомена: Опасни отпад у Каталогу отпада има ознаку звијездице (*)           
             3.3.4.   Мјере заштите у случају инцидентних ситуација

У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење.

· Обезбједити несметан приступ објектима (за ватрогасну службу и сл.).
Извршити потпуну санацију евентуално настале штете у што краћем временском року.
            3.3.5.   Мјере након затварања постројења

· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

· Уклањање објекта извршити у складу са одредбама Законом о уређењу простора ("Сл.гл. Републике Српске", бр. 40/2013, 2/2015 - одлука УС, 106/2015 и 3/2016 - испр., 104/2018 - одлука УС и 84/2019), чл. 149.
         3.4. Инвеститор, „10. ЈУН“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
4.1. Вриједности квалитета ваздуха – измерене вриједности квалитета ваздуха са локације предметног објекта морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12).
Табела број 2: Граничне вриједности квалитета ваздуха
	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензен

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у шестој зони. Дозвољени нивои вањске буке дати су у сљедећој табели. 
Табела бр. 3. Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент,  морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01). 
Табела бр. 4. Дозвољене граничне вриједности параметара у отпадним водама које се могу испуштати површинске воде
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	10

	8.
	Нитритни азот
	gN/m3
	1

	9.
	Нитратни азот
	gN/m3
	10

	10.
	Укупни азот
	gN/m3
	15

	11.
	Укупни фосфор
	gP/m3
	3

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	2000

	15.
	Цинк
	mg/m3
	1000

	16.
	Олово
	mg/m3
	10

	17.
	Бакар
	mg/m3
	300

	18.
	Арсен
	mg/m3
	100

	19.
	Кадмијум
	mg/m3
	10

	20.
	Никл
	mg/m3
	10

	21.
	Манган
	mg/m3
	500

	22.
	Минерална уља
	mg/m3
	500


5. Мониторинг
         5.1.  Одговорно лице „10. ЈУН“ д.о.о. Зворник, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр. 5: План мониторинга животне средине 
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга 

сталан или повремен мониторинг
	Разлог због чега се врши мониторинг одређеног параметра


	Квалитет

воде
	Физичко- хемијски и биолошки параметри-основни показатељи квалитета воде
	На излазу из сабирно муљне -јаме


	Анализу отпадних вода вршити у складу са Правилником о условима испуштања отпадних вода у површинске воде“ („Сл.гл. Републике Српске“ бр. 44/01)
	Два пута годишње

	Утврђивање утицаја  отпадних вода на квалитет површинских и подземних вода

	Квалитет ваздуха


	Извршити мјерење параметара показатеља квалитета ваздуха

SO2, NO2, CO i PM10 
	Локација предметног објекта 
	Иониторинг имисија  загађујућих материја

у складу са Уредбом о вриједностима квалитета ваздуха („Сл. гласник РС“ бр.124/12)
	По налогу инспектора


	Утврђивање

утицаја на квалитет ваздуха

	Ниво буке
	Извршити мјерење нивоа буке 
	Локација предметног објекта и на граници парцеле према најближим објектима
	Мјерење буке  вршити у складу са  Правилником о граничним вриједностима интензитета звука(„Службени гласник Републике Српске“, број 02/23).
	По налогу инспектора


	Утврђивање

утицаја буке на животну средину 

	Квалитет земљишта
	Визуелно надгледање површина локације
	Локација предметног објекта
	У складу са Правилником о граничним и ремедијационим вриједностима загађујућих, штетних и опасних материја у земљишту(„Службени гласник Републике Српске“,бр.82/21)
	У случају акцидентних ситуација или по налогу инспектора
	Просипање сировина, отпада 


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „10. ЈУН“ д.о.о. Зворник, дана 10.11.2023.год., поднео је Градској прави Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за постројење за сепарацију шљунковитог материјала са командном салом и трафо станицом, које се налази у насељу Челопек бб, град Зворник, на грађевинским парцелама означеним као к.п. број: 839, 840/1, 840/2, 848/1, 848/3 К.О. Челопек.
          Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења.

Инвеститор је уз Захтјев за издавање еколошке дозволе, поред Доказа број протокола: 5091-11/2023 од 04.11.2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-18-000 358 од 25.04.2018.год.
· Потврда о регистрацији, Министарство финансија Републике Српске, број: 06/1.06/0801-455/3-14-39/11 од 09.12.2011.год.

· Лист непокретности – извод,број: 1308, Републичка управа за геодетске и имовинско – правне послове Бања Лука, ПЈ Зворник, број:21.21-952.4-1-1885/2023-1 од 23.10.2023.год.
· Уговор о купопродаји опреме и основних средстава, од 12.03.2022.год.

· Рјешење, Одјељење за просторно уређење, Општинска управа Општине Зворник, број: 04-361-193/01 од 04.01.2002.год.
· Рјешење, Одјељење за просторно уређење, Општинска управа Зворник, број: 04-361-46/2002 од 09.08.2002.год.
· Рјешење, Одјељење за просторно уређење, Општинска управа Општине Зворник, број: 04-361-45/02 од 09.08.2002.год.
· Извјештај о анализи отпадне воде, „Технолошки факултет Зворник“, број: 1578-1/2023 од 31.10.2023.год.
· Рјешење, Одјељење за просторно уређење, Општинска управа Општине Зворник, број: 05-364-370/00 од 23.02.2001.год.
· Доказ о уплати градске административне таксе.

Доказима уз захтјев обрађен је предметни објекат који се састоји из сљедећих цјелина:
· Постројење за сепарацију шљунка
· Објекат командне сале
· Трансформаторска станица 10/04 kV и  DV 10 kV

Објекат командне сале је спратности П + Пк и налази се на парцели означеној као к.п. број 848/1. Има двије просторије са засебним улазима, у једној је командна сала а у другој је складишни простор.

Трафостаница је направљена као стубна ТС на армиранобетонском стубу 11/1600 daN.
Трафостаница је дио система за производњу, пренос и дистрибуцију електричне енергије. Разводна постројења трансформише напон са високих вриједности на ниске и/или обрнуто.

Постројење за сепарацију шљунка је постављено на парцели бр. 840/2 К.О. Челопек. Производни процес сепарације је заокружен у потпуности. Природни шљунак довози се са обале ријеке Дрине, која протиче у близини, транспортује се до кошева сепарације, затим наступа процес прања и сепарисања истог материјала. На крају се материјал меље и просијава – просипа. На овај начин добијамо природни шљунак свих фракција од 0-32 mm, те се исте користе како за производњу асфалта, тако и за добијање висококвалитетног бетона и бетонских галантерија

Процес почиње тако што се у примарни усипни кош капацитета 50 m3 усипа по 10 m3 шљунка. Циклус се понавља на сваких 45 мин. Из усипног коша транспортном траком се шљунак и пијесак допрамју до примарног сита гдје се врши сепарација ибер-а (нус производа). Ибер се транспортном траком одваја и складишти на једном дијелу парцеле. Послије прве сепарације, из примарног сита шљунак се транспортном траком шаље до секундарног сита. Ту се врши процес прања и сепарације шљунка на 4 фракције. Свака фракција се одваја посебном транспортном траком и одлаже на одређеном дијелу парцеле. Готов производ се продаје трећем лицу.

Овим процесом производи се: 

· прва фракција 0- 4 mm прана сепарисана, 

· друга фракција 4 – 8 mm, 

· трећа фракција 8 – 16 mm, 

· четврта фракција 16 – 32 mm. 

Све фракције имају основну примјену и користе се за производњу бетона, а поред тога појединачно се још користе за израду малтера, глазура,у процесу зидања и као филтер и дренажни слојеви те као подлога испод оплочаних површина (фракција 0-4 и 4-8 mm). 

Други дио технолошког процеса рада је процес у којем се врши прање па затим његово расијавање на фракције по крупноћи зрна. Овим процесом се постиже најбољи квалитет у производњи материјала односно фракција које даље служе у процесу производње свих и најзахтјевнијих врста бетона и асфалтних слојева и то битоносивих и завршних асфалтбетонских слојева. 

Количине сепарисаног шљунка на годишњем нивоу зависе од годишње дозволе коју одређује надлежно Mинистарство. 

Током технолошког процеса користи се вода за прање шљунка. Вода се снабдјева из сабирне - муљне јаме који се налази на парцели. Процес је постављен као кружни. Вода се из сабирне јаме пумпом транспортује до секундарног сита где се врши процес прања шљунка, и таква вода са нечистоћама се опет одводи до сабирне јаме. Ситна фракција производа, који је настала прањем, се скупља у канал са преливима, машински уклања и враћа у производни процес. Вода из канала са преливима се одваја и иде у таложник воде где се опет користи за процес прања шљунка. На овај начин вода је у кружном процесу те је загађење воде смањено на минимум.
       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 13.11.- 13.12.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

